Správa o plnení transpozičného deficitu smerníc

Ministerstvo dopravy, pôšt a telekomunikácií
Odôvodnené stanovisko – Porušenie č. 2004/1399 – z dôvodu neoznámenia opatrení určených na transpozíciu smernice Rady 76/914/EHS zo 16. decembra 1976 o minimálnej úrovni výcviku niektorých vodičov cestnej dopravy 
Na MDPT SR sa pripravuje zákon, ktorým by sa mala prebrať do právneho poriadku smernica Rady 76/914/EHS o minimálnej úrovni výcviku niektorých vodičov cestnej dopravy v jej poslednom znení a to v znení smernice EP a Rady 2003/59/ES. Návrh zákona bude predložený do legislatívnej rady vlády do konca roku 2005. Podľa súčasne platnej legislatívy, zákona č. 168/1996 Z. z. v znení neskorších predpisov § 24 a), je vnútroštátny dopravca
v medzinárodnej cestnej doprave povinný zabezpečiť, aby prepravu vykonával vodič, ktorý dovŕšil vek 21 rokov, je bezúhonný a má najmenej 2 – ročnú prax ako vodič autobusu alebo nákladného auta s celkovou hmotnosťou vyššou ako 7,5 ton (vzťahuje sa na vodičov nákladných vozidiel nad 3,5 tony alebo osobných vozidiel nad 9 osôb vrátane vodiča).
T: do konca roku 2005
Odôvodnené stanovisko – Porušenie č. 2004/1425 - neoznámenie opatrení určených
na transpozíciu smernice Rady 96/48/ES z 23. júla 1996 o interoperabilite systému transeurópskych vysokorýchlostných železníc 
Zákonom č. 109/2005 Z. z. sa novelizoval zákon č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a zákonov, kde v nových ustanoveniach je zapracovaná interoperabilita železníc vysokorýchlostných aj konvenčných tratí. Týmto sa čiastočne zosúladil náš právny poriadok s ustanoveniami smernice Rady 96/48/ES. Úplne zosúladenie vnútroštátneho práva s uvedenou smernicou sa uskutoční najneskôr pred začatím prípravy realizácie vysokorýchlostných tratí na území Slovenskej republiky, t.j. pred rokom 2008 a to buď prostredníctvom ďalšej novelizácie zákona č. 164/1996 Z. z. alebo novým zákonom, ktorý nahradí zákon o dráhach.
T: Notifikácia bola vykonaná 1. augusta 2005. 
Odôvodnené stanovisko – Porušenie č. 2004/1426 - neoznámenie opatrení určených
na transpozíciu smernice Rady 96/67/ES z 15. októbra 1996 o prístupe k trhu služieb pozemnej obsluhy na letiskách Spoločenstva 
Letiská na území Slovenskej republiky doteraz nedosahovali hranicu v počte cestujúcich alebo v tonách nákladu na rok, ako je stanovené v článku 1 smernice Rady 96/67/ES o prístupe k trhu služieb pozemnej obsluhy na letiskách Spoločenstva. Vzhľadom
na skutočnosť, že v súčasnosti sa SR k tejto hranici blíži, predpokladá termín transponovania smernice v roku 2005. SR na základe uvedeného prijala opatrenie na transpozíciu smernice Rady 96/67/ES a aproximačné nariadenie vlády by malo vstúpiť do platnosti v do konca roku 2005.  
T: do konca roku 2005
Odôvodnené stanovisko – Porušenie č. 2004/1427 - neoznámenie opatrení určených
na transpozíciu smernice Rady 96/75/ES z 19. novembra 1996 o systémoch prenájmu a cenotvorby vo vnútroštátnej a medzinárodnej vnútrozemskej vodnej doprave v Spoločenstve 
Vzhľadom k tomu, že zdôvodnenie neimplementovania smernice Rady 96/75/ES o systémoch prenájmu a cenotvorby vo vnútroštátnej a medzinárodnej vnútrozemskej vodnej doprave v Spoločenstve považuje Európska komisia za neopodstatnené, SR pristúpi k implementácii tejto smernice a to do zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z.  Návrh zákona by mal byť predložený na rokovanie vlády SR.
T: do konca roku 2005.
Odôvodnené stanoviská
–	Porušenie č. 2004/1494 - neoznámenie opatrení určených na transpozíciu smernice Komisie 2004/78/ES z 29. apríla 2004,ktorou sa mení a dopĺňa smernica EP a Rady 2001/56/ES týkajúca sa vykurovacích systémov pre motorové vozidlá a ich prípojné vozidlá a smernica Rady 70/156/EHS s cieľom ich prijatia na dosiahnutie technického pokroku
–	Porušenie č.  2005/0241 - neoznámenie opatrení určených na transpozíciu smernice EP a Rady 2004/11/ES z 11. februára 2004, ktorou sa mení a dopĺňa smernica Rady 92/24/EHS o zariadení alebo podobných rýchlosť obmedzujúcich palubných systémov určitých kategórií motorových vozidiel
–	Porušenie č. 2005/0245 - neoznámenie opatrení určených na transpozíciu smernice Komisie 2004/86/ES z 5. júla 2004, ktorou sa s cieľom prispôsobenia technickému pokroku mení a dopĺňa smernica Rady 93/93/EHS o hmotnostiach a rozmeroch dvoj- a trojkolesových motorových vozidiel
–	Porušenie č.  2005/430 - neoznámenie opatrení určených na transpozíciu smernice EP a Rady 2002/85/ES z 5. novembra 2002, ktorou sa mení a dopĺňa smernica Rady 92/6/EHS o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve
Úplná transpozícia týchto smerníc podľa uznesenia vlády č. 70 z 26. januára 2005 bude zabezpečená nariadeniami vlády, ktoré by mali nadobudnúť účinnosť v priebehu roka 2005.
T: do konca roka 2005
Zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov predpokladá vydanie 102 aproximačných nariadení vlády, z ktorých prvých 8 návrhov bolo predložených na rokovanie vlády. 
Predloženými aproximačnými nariadeniami vlády sa do právneho poriadku Slovenskej republiky preberajú príslušné právne akty Európskych spoločenstiev a Európskej únie, ktorými sa:
-	ustanovujú technické požiadavky na jednotlivé konštrukčné časti určitých kategórií motorových vozidiel na účely ich typového schvaľovania, a to na miesto na zadné tabuľky s evidenčným číslom, hĺbku dezénu pneumatík, zvukové výstražné zariadenia, povinné štítky a nápisy,
-	ustanovujú technické požiadavky na jednotlivé konštrukčné časti poľnohospodárskych kolesových a lesných kolesových traktorov na účely ich typového schvaľovania, a to na ovládače a vývodové hriadele,
-	upravujú najväčšie prípustné rozmery a hmotnosť niektorých vozidiel a hladina hluku vnímaná vodičom traktorov. 
Technické požiadavky ustanovené v prílohách smerníc Európskych spoločenstiev a Európskej únie sa do aproximačných nariadení vlády preberajú formou aproximačného odkazu v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. 
Novela zákona č. 607/2004 Z. z. zaviedla možnosť odkazu v nariadení vlády na technické požiadavky. Z tohto dôvodu je možné vypracovávať nariadenia vlády a nepreberať technické požiadavky t.j. kompletné znenie príloh, ale je tu možnosť odkázať sa na ne odkazom
pod čiarou.
Návrhy nariadení vlády k uvedeným smerniciam už prešli medzirezortným pripomienkovým konaním, ktoré bolo v priebehu augusta ukončené. Legislatívny proces pokračuje a predpokladá sa, že vstúpia do platnosti do konca roka 2005.

Dňa 13. júla 2005 Slovenská republika prijala odôvodnené stanoviská Európskej komisie z dôvodu neoznámenia opatrení určených na transpozíciu nasledovných smerníc orgánov Európskej únie  do právneho systému Slovenskej republiky: 

-	2004/1431 - smernica Rady 98/18/ES zo 17. marca 1998 o bezpečnostných pravidlách a normách pre osobné lode,
-	2005/237 - smernica Európskeho parlamentu a Rady 2003/24/ES zo 14. apríla 2003, ktorou sa mení a dopĺňa smernica 98/18/ES o bezpečnostných pravidlách a normách pre osobné lode,
-	2005/238 - smernica Európskeho parlamentu a Rady 2003/25/ES zo 14. apríla 2003  o špecifických požiadavkách na stabilitu osobných lodí Ro-Ro,
-	2004/1462 - smernica Európskeho parlamentu a Rady (ES) č. 2002/84/ES z 5. novembra 2002, ktorou sa menia a dopĺňajú smernice o námornej bezpečnosti a zabránení znečisťovania z lodí.

Slovenská republika zvážila odôvodnené stanoviská Európskej komisie a oznámila svoje stanovisko v uvedenej záležitosti. Tieto smernice Slovenská republika nepovažovala za potrebné transponovať do svojho právneho poriadku z dôvodu ich irelevantnosti k zákonu č 435/2000 Z. z. o námornej plavbe v znení zákona č. 581/2003 Z .z.  

Odôvodnenie k stanoviskám  Európskej komisie 2004/1431, 2005/237 a 2005/238

V námornom registri Slovenskej republiky, ako aj v námornom registri Československej republiky, ktorej súčasťou bola Slovenská republika do 31.12.1992, nikdy neboli a ani v súčasnej dobe nie sú registrované žiadne námorné osobné lode, osobné prievozné lode, osobné lode typu Ro-Ro, ako ani námorné rybárske lode. Slovenská republika ako vnútrozemská krajina pre svoje potreby uvedené kategórie námorných lodí nepotrebovala, čo sa odrážalo aj pri tvorbe legislatívy v oblasti námornej plavby. Slovenská republika ani v súčasnej dobe nepociťuje potrebu registrácie týchto kategórií námorných lodí, vzhľadom na zložitosť tejto problematiky a to najmä z technického a bezpečnostného hľadiska. O prevádzkovanie takýchto kategórii námorných lodí neprejavovali, resp. ani v súčasnej dobe neprejavujú záujem žiadne domáce podnikateľské subjekty

T: do konca roka 2005

Ministerstvo financií SR

Smernica Rady 2004/106/ES zo 16. novembra 2004, ktorou sa menia a dopĺňajú smernice 77/799/EHS o vzájomnej pomoci príslušných orgánov členských štátov v oblasti priamych daní, niektorej spotrebnej dane a dane poistnej prémie a 92/12/EHS o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov – ustanovenia smernice sa uplatňujú od 1.júla 2005.

Formálne oznámenie Komisie týkajúce sa porušení Zmluvy o založení ES č. 2005/715 vo veci neoznámenia transpozície smernice 2004/106/ES bolo zaslané Slovenskej republike 3. augusta 2005.

Transpozícia predmetnej smernice:

1.	čl. 1 smernice Rady 2004/106/ES je obsiahnutý v zákone č.472/2002 Z.z. o medzinárodnej pomoci a spolupráci pri správe daní a o zmene a doplnení zákona č.366/1999 T. z. o daniach z príjmov v znení neskorších predpisov, a to v ustanovení §3, §7a a §8. notifikačný formulár bude vypracovaný – transpozícia čiastočná.
2.	čl. 2 smernice Rady č. 2004/106/ES vzhľadom na zmeny smernice 92/12/EHS sú zapracované v návrhoch noviel zákonov o spotrebných daniach, t. j. zákon č. 98/2004 Z. z. o spotrebnej dani z minerálneho oleja v znení neskorších predpisov, zákon č. 104/2004 Z. z. o spotrebnej dani z vína v znení neskorších predpisov , zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, zákon č. 106/2004 Z. z. o spotrebnej dani z tabakových výrobkov v znení neskorších predpisov a zákon č. 107/2004 Z. z. o spotrebnej dani z piva v znení neskorších predpisov, ktoré sú v legislatívnom procese, s predpokladanou účinnosťou od 1. januára 2006.

Ministerstvo hospodárstva SR

Ministerstvo hospodárstva Slovenskej republiky má deficit dvoch smerníc

94/22/ES – Smernica Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov  – Návrh zákona s implementovanou smernicou bude na najbližšej schôdzi Národnej rady SR (12 .septembra 2005 )prerokovaný v druhom a treťom čítaní a v prípade schválenia nadobudne účinnosť 1. novembra 2005. 

98/84/ES – Smernica EURÓPSKEHO PARLAMENTU A RADY z 20. novembra 1998 o právnej ochrane služieb založených na podmienenom prístupe alebo pozostávajúcich z podmieneného prístupu. Zákon implementujúci túto smernicu bude budúci týždeň predmetom rokovania legislatívnej rady vlády SR, následne v prípadne schválenia v Národnej Rade Slovenskej republiky by mal nadobudnúť účinnosť 1. januára 2006.

Ministerstvo zdravotníctva SR

V prípade smernice Európskeho parlamentu a Rady 2003/15/ES z 27. februára 2003, ktorou sa mení a dopĺňa smernica Rady 76/768/EHS o aproximácii právnych predpisov členských štátov týkajúcich sa kozmetických výrobkov bola vykonaná notifikácia dňa 2. mája 2005. 13. júla 2005 bolo Komisiou zaslané Odôvodnené stanovisko – Porušenie zmluvy č. 2004/1467 Komisie Európskych spoločenstiev na ktoré Ministerstvo zdravotníctva Slovenskej republiky reagovalo vysvetľujúcim listom ministra zdravotníctva ministrovi zahraničných vecí s uvedením stanoviska, že rezort zdravotníctva pokladá uvedenú smernicu za plne transponovanú pričom sme priložili tabuľku zhody v ktorej bolo toto možné vidieť. Vyššie uvedený list bol zaslaný za účelom zastavenia konania voči Slovenskej republiky vo veci neprebratia smernice EÚ. Do dnešného dňa, t.j. 5. septembra 2005 sme nedostali žiadnu odpoveď.

Ministerstvo životného prostredia SR 

2003/35/ES Smernica Európskeho parlamentu a Rady z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES  

	smernica EP a Rady 2003/35/ES nebola dosiaľ transponovaná do slovenského právneho poriadku, preto nebola vykonaná notifikácia právnych predpisov, pomocou ktorých mal byť tento záväzok Slovenskej republiky splnený – Predpisy sú však už v posledných štádiách procesu:

1.	vládny návrh zákona, ktorým sa mení a dopĺňa zákon č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov – schválený v prvom čítaní NR SR dňa 22. júna 2005. Druhé čítanie vo výboroch bude prebiehať v dňoch 6. – 9. septembra 2005.
2.	Návrh zákona o posudzovaní vplyvov na životné prostredie a o zmene a doplnení niektorých zákonov. Legislatívny proces dlhodobo zotrval v štádiu prerokovania vládou SR z dôvodu uplatnenia pripomienok zo strany viacerých ministrov počas rokovania vlády dňa 6. októbra 2004. Po odstránení rozporov by mal byť prerokovaný vládou SR v septembri 2005.